# FAU møte for Rosten skole

|  |
| --- |
| **Dato og tid: 21.1.2024, kl 1800-1930**  **Møtested: Personalrom Rosten skole** |

**Representert:**

Leder FAU, rektor, 1.trinn, 2.trinn, 3.trinn, 4.trinn, 5.trinn, 6.trinn, 8.trinn, 9.trinn, 10.trinn

Frafall: 7.trinn

|  |
| --- |
| **Møteleder:** FAU-leder  **Referent:** I.E  Saksliste og referat godkjent. |

|  |  |
| --- | --- |
| **Nr** | **Tema** |
| **1** | **Skolestruktur**  Tidsplan for Tonstad skole har kommet. Avdelingsleder ved Rosten skole deltar i prosessen for å kartlegge behovene til den nye skolen. FAU ønsker å få inn en representant i medvirkningsgruppen og kontakter FAU Tonstad.  Slike planene er nå så vil det bli interimskole for elevene på Tonstad fra høsten 2026. Det er sagt at Tonstad skole skal stå klar i februar 2029.  Det diskuteres nå hvordan omorganiseringen av elever og ansatte skal gjennomføres. Når kommunalsjef skole kommer med informasjon og føringer så vil rektor kalle inn FAU til et ekstraordinært møte.    Rosten skole skal tilpasses til en skole som skal romme 450 ungdomselever. Det er da et stort behov for opprustning av blant annet garderober, Kunst & håndverksavdelingen, m.m. Skolen må følge de normer som er satt for hva en middels stor ungdomsskole skal ha av fasiliteter/spesialrom.  Skolen melder at det hersker stor usikkerhet blant de ansatte ettersom de ikke har noen garantier på at de fortsatt har jobb ved Tonstad/Rosten etter omstruktureringen. Det haster å få avklaringer på dette.  Per nå ligger det an til at Rosten skal ta imot 26 førsteklassinger til våren. |
| **2** | **Uønsket hendelser på Tiller etter skoletid**  Det har blitt meldt inn to hendelser på kort tid, i samme område. Informasjon er sendt ut i Vigilo. Skolesjef er varslet og det er meldt til politiet. Foreløpig ikke kommet noen tilbakemeldinger fra disse. Rektor vil gå i dialog med skolens politikontakt. |

|  |  |
| --- | --- |
| **3** | **Resultat elevundersøkelse**  Resultatene er svake i år og kan tyde på at det er noe som ikke er fanget opp. Tiltak som iverksettes er at man går inn med klassetrivselsundersøkelsen for å kunne identifisere utfordringene mer konkret og kunne sette inn nødvendige tiltak for enkeltelever.  Foreløpig har 9A saker og skolevegring hatt en nedadgående trend. Det haster med å få iverksatt tiltak for at mobbing og mistrivsel ikke skal eskalere. |
| **4** | **17.mai**  Korpset ønsker et møte i februar for å gå gjennom planen for 17.mai. Trinnkontakter 5.trinn og FAU-leder vil delta på dette. |
| **5** | **Vårarrangement for Rosten skole**  FAU leder tar dette opp med brukerrådet kommende uke.  Evt: Utestenging på småtrinn og mellomtrinn.  Bør ligge som en fast agenda på foreldremøter. Lærerne jobber nok med dette.  Inkludering. Ta opp faste tema: mobilvett, inkludering, nettmobbing, |
| **6** | **Utestenging på småtrinn og mellomtrinn**  Det har kommet et ønske fra foreldre på barneskolen om at barn opplever å bli utestengt.  FAU oppfordrer foreldre til å snakke med barna sine om dette hjemme og at ansatte følger mer med i lek både ute og inne. Foreldre og lærere oppfordres til å ha en god dialog rundt inkludering og å skape gode relasjoner.  FAU ber om at tema som f.eks utestenging, inkludering, nettmobbing og mobilbruk er innslag på foreldremøter. Det ønskes at lærere evt går i dialog med trinnkontakter i forkant av foreldremøtene for å høre om det er noe som bør tas opp. |